Formulár k 2. kolu prípravných trhových konzultácií na predmet zákazky

Projekt „Automatizovaný systém odhaľovania porušení pravidiel cestnej premávky“

1. Všeobecné informácie o hospodárskom subjekte

|  |  |
| --- | --- |
| Názov hospodárskeho subjektu |  |
| Sídlo alebo miesto podnikania |  |
| Právna forma |  |
| IČO |  |
| IČ DPH |  |
| Meno a priezvisko, titul osoby/osôb oprávnenej/ oprávnených zastupovať hospodársky subjekt na prípravných trhových konzultáciách |  |
| Telefón |  |
| Emailová adresa |  |
| Účastník týmto dáva súhlas na vyhotovenie a spracovanie video a audio záznamov z prípravných trhových konzultácií  Dátum a podpis |  |

1. **Predbežná trhová konzultácia – otázky**

Verejný obstarávateľ chce práve využitím prípravných trhových konzultácií (ďalej ako „**PTK**“) prispieť k vyššej transparentnosti nákupov, podporiť hospodársku súťaž a informovať hospodárske subjekty o plánovanom verejnom obstarávaní. Realizácia prípravných trhových konzultácií v súlade s § 25 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako „zákon o verejnom obstarávaní“) umožňuje verejnému obstarávateľovi

* získanie odborného názoru,
* identifikovať, čo ponúka trh a čo predstavuje prípadnú alternatívu predstavám verejného obstarávateľa o predmete zákazky,
* zadefinovanie vhodných a relevantných podmienok účasti vo vzťahu k predmetu zákazky a obchodných podmienok, ktoré umožnia podanie ponuky všetkým vhodným dodávateľom,
* spracovať predmet zákazky v zmysle § 42 zákona o verejnom obstarávaní jednoznačne, úplne a nestranne,
* identifikovať vhodný postup verejného obstarávania v nadväznosti k predmetu zákazky.

V rámci realizácie projektu „Automatizovaný systém odhaľovania porušení pravidiel cestnej premávky“ Ministerstvo vnútra Slovenskej republiky, pripravuje

1. zákazku v oblasti obrany a bezpečnosti „Automatizovaný systém odhaľovania porušení pravidiel cestnej premávky“, ktorej predmetom je dodanie cestných rýchlomerov, analytických kamier a vytvorenie transakčného modulu automatického spracovania evidencie porušení pravidiel cestnej premávky a servisu celého riešenia (ďalej aj ako „zákazka č. 1“) a
2. zákazku, ktorej predmetom je dodanie HCI infraštruktúry a archívneho dátového úložiska, vrátane poskytnutia služieb súvisiacich s inštaláciou a konfiguráciou (ďalej aj ako „zákazka č. 2“).

Podrobný opis predmetu zákaziek je v priložených dokumentoch.

V rámci zákazky č. 1 verejný obstarávateľ predpokladá stanovenie nasledovných podmienok účasti:

1. § 34 ods. 1 písm. a) zákona o verejnom obstarávaní – dodanie cestných rýchlomerov v počte min. 50 ks v predchádzajúcich troch rokoch v rámci EÚ/EZVO vrátane Veľkej Británie a Švajčiarska.
2. § 34 ods. 1, písm. a) zákona o verejnom obstarávaní - poskytnutie servisných činností pre min. 50 ks cestných rýchlomerov v predchádzajúcich troch rokoch v rámci EÚ/EZVO vrátane Veľkej Británie a Švajčiarska.
3. § 34 ods. 1 písm. d) zákona o verejnom obstarávaní – dodávateľ musí byť držiteľom certifikátu manažérstva kvality ISO: 9001 v oblasti zahŕňajúcej predaj a servis cestných rýchlomerov,
4. § 34 ods. 1 písm. d) zákona o verejnom obstarávaní - dodávateľ musí byť držiteľom certifikátu environmentálneho manažérstva v oblasti zahŕňajúcej montáž a servis cestných rýchlomerov
5. § 34 ods. 1 písm. d) zákona o verejnom obstarávaní - dodávateľ musí byť držiteľom certifikátu informačnej bezpečnosti podľa ISO 27001 v oblasti zahŕňajúcej vývoj a prevádzku/servis SW/informačných systémov
6. § 34 ods. 1 písm. d) zákona o verejnom obstarávaní – dodávateľ musí byť registrovanou osobou pre opravu alebo (a) montáž určeného meradla (podľa §42 – 46 zákona č. 157/2018 o metrológii)

V rámci zákazky č. 1 verejný obstarávateľ predpokladá stanovenie požiadavky na náležitosť ponuky:

1. platné schválenie typu pre ponúknutý cestný rýchlomer (v intenciách §22 zákona 157/2018 o metrológii) príp. od zahraničného subjektu národné schválenie typu akceptované Slovenským metrologickým ústavom (v intenciách §56 zákona 157/2018 o metrológii).

**Otázky, na ktoré by verejný obstarávateľ chcel získať odpovede**

1. Je možné na základe dokumentov Príloha č. 2 Návrh opisu predmetu zákazky predložiť ponuku v rámci verejného obstarávania na Vami označené časti zákazky a predložiť relevantnú cenovú ponuku?

Zákazka č. 1 (dodanie cestných rýchlomerov, analytických kamier a vytvorenie transakčného modulu):

áno

nie

Zákazka č. 2 (HCI infraštruktúry a archívneho dátového úložiska):

áno

nie

Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku (aké iné informácie / dokumenty príp. potrebuje hospodársky subjekt vedieť a poznať?).

1. Identifikovali ste nejakú časť alebo informáciu v podkladoch, ktorá by vám bezdôvodne bránila v účasti alebo túto časť neprimerane sťažila ? Ak áno, uveďte, ktorá časť to je a ako ju navrhujete upraviť.
2. Považujete predkladané podmienky účasti a náležitosti ponuky za primerané a splniteľné?
3. Je reálne dodanie a sprevádzkovanie riešenia v rámci zákazky č. 1 do 12 mesiacov od nadobudnutia účinnosti zmluvy? Aká je minimálna realizovateľná lehota dodania a sprevádzkovania systému?
4. Je reálne dodanie a sprevádzkovanie riešenia v rámci zákazky č. 1 do 6 mesiacov od nadobudnutia účinnosti zmluvy? Aká je minimálna realizovateľná lehota dodania a sprevádzkovania HCI infraštruktúry a archívneho dátového úložiska?
5. Viete ponúknuť cestné rýchlomery a analytické kamery v požadovanej špecifikácii?
6. V rámci príprav miesta osadenia technického zariadenia obstarávateľom sa predpokladá, že k existujúcemu stožiaru verejného osvetlenia, kamery, stĺpu elektrického vedenia, portálu nad cestou, mýtnej bráne, výložníku cestnej svetelnej signalizácie príp. prefabrikovanej protihlukovej steny, zabezpečí prívod elektrického napájania permanentného a v 77 miestach len nočného prúdu (nabíjanie len počas zapnutého verejného osvetlenia). Aké iné špecifiká pri napájaní zariadenia do elektrickej siete sú vyžadované pre správne fungovanie Vášho technického zariadenia?
7. Aký príkon (spotrebu), vyjadrený v jednotkách Watt, má Vaše zariadenie (rozpísať zvlášť pre jednotlivé zariadenia podľa 1.1 až 1.4)? Uveďte maximálnu, minimálnu aj priemernú spotrebu.
8. Akým rozsahom detekcie (koľko jazdných pruhov alebo koľko metrov) disponuje Vaša analytická kamera na dokumentovanie prejazdu na červenú – pre miesta, kde v jednom smere opustenia križovatky riadeným jedným spoločným signálom sa nachádzajú dva až tri jazdné pruhy?
9. Aký je maximálny a ideálny odporúčaný bočný odstup umiestnenia určeného meradla rýchlosti na stĺp verejného osvetlenia od okraja vozovky v metroch?
10. Ak maximálne dodatočné zaťaženie vytypovaných existujúcich stĺpov, je v súčasnosti predpokladané na 20 kg, vie si hospodársky subjekt predstaviť stanovenie kritéria maximálne 20 kg na celé zariadenie so všetkými komponentmi, montážnym príslušenstvom vrátane prípadnej batérie pre 24 hodinovú prevádzku zariadení - v prípade osadenia technického zariadenia na stĺpe verejného osvetlenia, ktorý má prívod elektrickej energie iba v čase ich funkčnosti (za predpokladu prívodu energie min. 4 h za 24h)?
11. Aké typy narušenia zabezpečenia resp. poškodenia technického zariadenia dokáže zariadenie detegovať a online zasielať o tom informáciu v rámci vzdialenej správy do preddefinovaného centra?
12. Aké typy stavu a funkčnosti zdroja energie (napr. teplota, kapacita, napätie) je možné zasielať prostredníctvom vzdialenej správy?
13. V súvislosti s dodaním transakčného modulu nebude verejný obstarávateľ akceptovať vznik tzv. vendor lock-in. Bude požiadavka na poskytnutie vecne, časovo a miestne neobmedzenej licencie a majetkových práv k transakčnému modulu realizovateľná?
14. Bude transakčný modul vytvorení s použitím proprietárneho softvéru?
15. Uveďte ďalšie informácie, ktoré sú podľa Vás dôležité pre verejné obstarávanie, prípadne odporúčania.
16. Máte doplňujúce otázky, na ktoré by ste sa chceli v rámci 2. kola prípravných trhových konzultácií spýtať?

V prípade záujmu iba o niektoré časti zákazky, stačí vyplniť odpovede na otázky relevantné pre príslušnú časť.